लिभरपुलको एक उत्कृष्ट जित
लिभरपुलका ट्रेन्ट एलेक्जान्डर आर्नोल्डले इंग्लिस प्रिमियर लिगमा आइतबार न्युकासल युनाइटेडमाथि प्राप्त जितलाई अहिलेसम्मकै एक उत्कृष्ट रहेको बताएका छन् । १० खेलाडीमा समेटिएको लिभरपुलले न्युकासल युनाइटेडमाथि २–१ को सनसनीपूर्ण जित निकालेको छ । खेलमा १–० ले पछाडि रहेको स्थितिबाट लिभरपुल विजयी रहेको हो । व्यवस्थापकमा योर्गन क्लोप आएयता लिभरपुलको यो एक उत्कृष्ट जित मानिएको छ ।
लन्डन — लिभरपुलका ट्रेन्ट एलेक्जान्डर आर्नोल्डले इंग्लिस प्रिमियर लिगमा आइतबार न्युकासल युनाइटेडमाथि प्राप्त जितलाई अहिलेसम्मकै एक उत्कृष्ट रहेको बताएका छन् । १० खेलाडीमा समेटिएको लिभरपुलले न्युकासल युनाइटेडमाथि २–१ को सनसनीपूर्ण जित निकालेको छ । खेलमा १–० ले पछाडि रहेको स्थितिबाट लिभरपुल विजयी रहेको हो । व्यवस्थापकमा योर्गन क्लोप आएयता लिभरपुलको यो एक उत्कृष्ट जित मानिएको छ ।आर्नोल्डकै भुलमा एन्थोनी गोर्डनले गोल गर्दै न्युकासललाई सुरुआती अग्रता दिलाए । लगत्तै भर्जिन भान डाइक रातो कार्डमा मैदान छाड्न बाध्य रहे । तर, न्युकासलले एक खेलाडी बढी रहेको स्थितिमा फाइदा लिन सकेन । वैकल्पिक खेलाडीको रूपमा मैदानमा छिरेका डार्विन नुनेजले खेलको अन्त्यतिर दुई गोल गरे । त्यसमध्ये निर्णायक गोल दोस्रो हाफको इन्ज्युरी समयको तेस्रो मिनेटमा सम्भव भएको थियो । यसका लागि मोहमद सलाहले गतिलो पास निकाले । ‘यो जितका लागि हामीले वास्तवमै निकै कठिन संघर्ष गर्नुपर्‍यो । त्यस अर्थमा यो जितलाई क्लोप आएयताको एक उत्कृष्ट प्रदर्शन मान्न सकिन्छ । पछि हामीले यो खेल फर्केर हेर्दा विशेष मानेर हेर्ने छौं,’ आर्नोल्डले भने । बेन्फिकाका दुई वर्षअघि ८ करोड ५० लाख पाउन्डमा आएयता निर्णायक प्रदर्शन गर्न संघर्षरत थिए । तर न्युकासलविरुद्ध निर्णायक प्रदर्शन गरेपछि उरुग्वेली खेलाडीले आफ्नो उपयोगिता सिद्ध गरेका छन् । जर्मनीम्युनिख– इंग्लिस कप्तान ह्यारी केनको दुई गोल मदतमा बायर्न म्युनिखले आइतबार जर्मन बुन्डेसलिगामा असबर्गलाई ३–१ ले पराजित गरेको छ । बायर्नले आफ्नो शतप्रतिशत सुरुआत कायम राख्यो । केनले यस खेलसँगै बायर्नका लागि आफ्नो घरेलु मैदानमा डेब्यु गरे । उनले खेलको ४० र ६९ औं मिनेटमा गोल गरे । त्यसमध्ये पहिलो गोल पेनाल्टीबाट सम्भव भयो । बायर्नको २ खेलबाट ६ अंक भएको छ । थोमस टचेलको टिमको नियन्त्रणमा पूरा खेल थियो । जितपछि टोटेनहमका पूर्वकप्तान केनले भने, ‘यो खेल उत्कृष्ट रह्यो, घरेलु दर्शक अगाडि दुई गोल गर्नुको खुसी अलग्गै हुन्छ । टिममा अझै पनि सुधार आवश्यक छ । तर सुरुआती दुई खेलमा ६ अंक बटुल्न सक्नु राम्रो मान्न सकिन्छ । समर्थनका लागि बायर्नका प्रशंसकलाई पनि धन्यवाद दिन चाहन्छु ।’ अर्को खेलमा मेन्ज र फ्रांन्कफर्टबीचको खेल १–१ को बराबरी टुंगिए । स्पेनम्याड्रिड– डिफेन्डिङ च्याम्पियन बार्सिलोनाले स्पेनी ला लिगामा आइतबार सात गोलको रोमाञ्चक खेलमा भिल्लारियललाई ४–३ ले हराएको छ । खेलको ७१ औं मिनेटमा रोबर्ट लेवान्डोस्कीले निर्णायक गोल गरे । त्यसअघि फेरान टोरेसले बराबरी गोल गरेका थिए । भिल्लारियलका लागि २–० ले पछाडि रहेको स्थितिमा जुवान फोएथ, एलेक्जान्डर सोरलोथ र एलेक्स बेनाले गोल गरे । खेलको सुरुआती १५ मिनेटभित्र जाभी र फ्रान्क डी जङको गोलमा बार्सिलोना सुरुमै अगाडि रहन सफल भएको थियो । जाभीको गोलमा लामिन यमलले पास उपलब्ध गराए । यसक्रममा उनी ला लिगा इतिहासमै गोलको अवसर सिर्जना गर्ने कान्छा खेलाडी भएका छन् । खेलका बेला उनी १६ वर्ष ४५ दिनमात्र भएका थिए । ज्याभीको बार्सिलोनाको ३ खेलबाट ७ अंक भएको छ । यो उसको पारम्परिक प्रतिद्वन्द्वी रियल म्याड्रिडसँग २ अंकको दूरी हो । अन्य खेलमा ओसासुनाले भ्यालेन्सियालाई २–१ र एथलेटिको बिल्बाओले रियल बेटिसलाई ४–२ ले हराए ।